b"\n_START_ARTICLE_\nKirjorastas\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nLinnun pituus on 27\xe2\x80\x9331 cm ja paino 100\xe2\x80\x93200 g. Kulorastaan kokoinen suuri rastas, jonka puku on l\xc3\xa4hes kauttaaltaan tummien suomukuvioiden kirjavoima. Kaukaa n\xc3\xa4htyn\xc3\xa4 lintu n\xc3\xa4ytt\xc3\xa4\xc3\xa4 vaalean ruskealta. Lennossa voi havaita siipien alapinnalla mustavalkoisen kuvion. Levitetyss\xc3\xa4 pyrst\xc3\xb6ss\xc3\xa4 on valkeat nurkat. Sukupuolet ja ik\xc3\xa4luokat ovat suunnilleen saman v\xc3\xa4risi\xc3\xa4. Laulu on yksinkertainen, sill\xc3\xa4 laji toistaa muutaman sekunnin v\xc3\xa4lein 'tjyyy' \xc3\xa4\xc3\xa4nt\xc3\xa4. Muuten lintu on l\xc3\xa4hes \xc3\xa4\xc3\xa4net\xc3\xb6n._NEWLINE_Vanhoilla linnuilla on t\xc3\xa4ydellinen sulkasato kes\xc3\xa4ll\xc3\xa4, nuorilla vaihtuvat etup\xc3\xa4\xc3\xa4ss\xc3\xa4 vain ruumiinh\xc3\xb6yhenet.\n_START_SECTION_\nEsiintyminen\n_START_PARAGRAPH_\nP\xc3\xa4\xc3\xa4levinneisyysalue on Siperia, mutta pieni osa pesii my\xc3\xb6s Uralin l\xc3\xa4nsipuolella. Pohjoiset populaatiot ovat muuttolintuja, jotka muuttavat Kaakkois-Aasiaan. Himalajan linnut muuttavat talveksi alarinteille ja laaksoihin. Suomessa laji on tavattu toistaiseksi nelj\xc3\xa4sti: 30.9.1961 Oulunsalossa, 5.10.1988 Lemlandin L\xc3\xa5gsk\xc3\xa4rill\xc3\xa4, 29.9.1999 Raahessa (kuolleena l\xc3\xb6ydetty), ja 15.6.2009 alkaen Kalajoella.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nPesii Siperian taigan tuoreissa havu- ja sekametsiss\xc3\xa4. Muuttoaikoina piilottelee kasvillisuudessa.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nPes\xc3\xa4 on puussa ja munia on 3\xe2\x80\x934. Naaras huolehtii hautomisesta.\n_START_SECTION_\nRavinto\n_START_PARAGRAPH_\nSy\xc3\xb6 maasta l\xc3\xb6ytyvi\xc3\xa4 selk\xc3\xa4rangattomia sek\xc3\xa4 marjoja ja hedelmi\xc3\xa4."